  Майя Бывальцева 14-тӥ пӧсьтолэзе Удмуртиысь Яр тымет дурын удмуртъёслэн сиён-юонзылы сӥзем «Ярын дэмен сиён» ёроскуспо фестиваль ортчоз. Со сярысь ивортэ Яр ёросысь лулчеберетэз но туризмез азинтонъя центр. Ужрадын пешникен, губиен но чорыген пӧраськемъёсты, пӧртэм пушкесэн пельнянь но перепеч веръяны, соосты пӧранъя мастер-классъёсы пыриськыны луоз. Со сяна, куноосты пумитанэн герӟаськем йылолъёсты возьматозы. Ярысь чеберлыко киужъёсъя юртын лэсьтэм ужъёсын адӟытон-вузкарон, Ярысь шаертодонъя музейлэн адӟытонэз ужалозы. Ужрад 10 час 30 минутэ кутскоз.  Тегъёс: Лулчеберет Яр Удмуртия удмуртъёс сиён-юонъёс йылолъёс  